Il-Ministeru għas-Saħħa ħabbar li nstabu 955 każ ġdid ta' COVID-19 fl-aħħar 24 siegħa. Fiequ 118-il persuna oħra, u n-numru ta' każijiet attivi fil-komunità tela' għal 4,469. OFFICIAL COVID-19 figures for 24•12•2021Chris Fearne | MaltaGov | Health Promotion and Disease Prevention Directorate Posted by saħħa on Friday, December 24, 2021 Ħadd ma miet u b'hekk in-numru ta' vittmi baqa' ta' 473. S'issa ngħataw 1,027,903 tilqima, li 184,929 minnhom huma dożi tal-booster. Minn 70 każ ta' COVID-19 li hemm fl-Isptar Mater Dei bħalissa, 5 minnhom qegħdin fl-ITU. 3,481 każijiet irreġistrati f'ġimgħa Skont id-data miġbura minn Newsbook.com.mt , bejn it-18 u l-24 Diċembru, ġew irreġistrati 3,481 każijiet ta' Covid-19 fil-gżejjer Maltin. Intant, 610 persuna rkupraw mill-virus u ġew irreġistrati żewġt imwiet fl-istess perjodu ta' żmien. Ilbieraħ, ġew ikkonfermati l-ewwel każijiet tal-Omicron f'Malta mill-Ministeru għas-Saħħa. Aqra aktar: Ikkonfermati l-ewwel każijiet tal-Omicron; madwar 6,000 fi kwarantina Mis-17 ta' Jannar 2022, il-bars, snack bars, gyms, pools, spas, casinos, teatri taċ-ċinema, teatri, l-events organizzati kollha, ristoranti każini, swali tal-logħob u bingo halls, se jkunu aċċessibli biss għal min għandu ċ-ċertifikat tal-vaċċin.